Jarwa (Ind: terjemahan) tetembungan pligi inthernet lan kompyuther kerep nuwuhaké prakara kanggoné para juru basawidya amarga kompyutherwidya lan inthernet awujud pariundhagi (Ind: teknologi) anyar sing terus tuwuh lan nggawe tetembungan pligi anyar sing sadurungé ora naté dingreteni sajeroning basawidya. Amarga saka iku kerep pertalan langsung sawijining istilah krasa "aneh" yèn diucapaké utawa ditulis. Minangka conto tetembungan "cookie" krasa janggal yèn dijarwakake dadi 'roti' jroning basa Indonésia utawa basa Jawa. Juru basa / juru jarwa (Ind: penerjemah) kudu ngupayakaké satya marang teges wiwitan lan ora gawé padanan tetembungan sing ora bakal dianggo déning panganggo-panganggo sing wis lumrah kanthi tetembungan ing basa wiwitane.